Jeff Goldblum

Jeffrey Lynn Goldblum (* 22. Oktober 1952 in West Homestead, Allegheny County, Pennsylvania) is en US-amerikaanischen Schauspeler.

 Biografie 
Goldblum is de drüdde Söhn vun en Dokter un en Radiomoderatersche. In’t Öller vun 17 Johren is he na New York gahn, üm Schauspeler to warrn. Dor hett he vun’n Anfang vun de 1970er Johren an dat bekannte Neighborhood Playhouse Ünnerricht vun Sanford Meissner kregen. 1971 geev he sien Debüt an’n Broadway in Two Gentlemen of Verona. Sien eerste Filmrull harr he 1975 in Death Wish an de Siet vun Charles Bronson.

Dorna hett he lüttere Rullen speelt, to’n Bispeel in Woody Allens Film Annie Hall (1977), de Neeverfilmen vun Invasion of the Body Snatchers (1978) un annere. 1979/80 harr he de Hööftrull in de Krimireeg Tenspeed and Brown Shoe, de aver nich lang anduert hett. Sien Talent as Komiker künn he 1985 in Into the Night vun John Landis wiesen, in den he en Börger speel, de Slaapstören hett un dör Tofall vun een snaaksche Situatschoon in de nächste kummt.

Mit de Hööftrull in The Fly hett he 1986 sien Dörbrook hatt. Bi de Dreiharbeiden hett he siek in de Schauspelersche Geena Davis verkeken, de he een Johr later heiraadt hett. Bit hüüt weer Goldblum tweemol verheiraadt: Toeerst mit Patricia Gaul (1980 bit 1986), later mit de US-amerikaanschen Schauspelersche Geena Davis (1987 bit 1990), mit de he ok noch in annere Filmen speelt hett.

In de 1990er Johren weer Goldblum in enige teemlich spoodrieke Filmen to sehn, as in Jurassic Park (1993), Independence Day (1996) oder The Lost World: Jurassic Park (1996). In dat Johr hett he för sien Debüt as Speelbaas en Oscar-Nomineeren för den Kortfilm Little Surprises kregen.

2008 hett Goldblum tosamen mit Kevin Spacey op de Bühn vun’t Old Vic Theatre in London mit de Hollywood-Satire Speed-the-Plow de Tokiekers begeistertWenn Haifische aus dem Nähkästchen plaudern, Alexander Menden, Süddeutsche Zeitung, 15. Februar 2008. Mit dat Stück sünd de beiden Mitt vun’n Mai 2008 ok bi de Ruhrfestspelen in Riäkelhusen to sehn wesen.

Blangento is Jeff Goldblum ok as Schauspeelschoolmeester ünnerwegens. He hett 1982 tosamen mit Robert Carnegie de Playhouse-West-School grünnt, an de he bit hüüt Ünnerricht gifft.

 Filmografie (Utwahl) 
 Johr TitelSynchroonsnacker 1974 Death Wishdt.: Ein Mann sieht rot Arne Elsholtz 1974 California Split Joachim Kunzendorf 1977 Annie Halldt.: Der Stadtneurotiker   1977 The Sentineldt.: Hexensabbat Klaus Jepsen 1977 Between the Lines   1978 Invasion of the Body Snatchersdt.: Die Körperfresser kommen Norbert Langner 1980 Tenspeed and Brown Shoe, Feernsehreegdt.: Die Schnüffler Arne Elsholtz 1982 Rehearsal for Murder, Feernsehndt.: Eine Probe für den Mörder Helmut Zierl 1983 The Big Chilldt.: Der große Frust Joachim Tennstedt 1983 The Right Stuffdt.: Der Stoff aus dem die Helden sind Joachim Tennstedt 1984 The Adventures of Buckaroo Banzai Across the 8th Dimensiondt.: Buckaroo Benzai – Die 8. Dimension Joachim Tennstedt 1985 Into the Nightdt.: Kopfüber in die Nacht Norbert Gescher 1985 Silverado Norbert Gescher 1986 The Flydt.: Die Fliege Joachim Kunzendorf 1987 Beyond Therapydt.: Therapie Zwecklos Hubertus Bengsch 1988 Earth Girls Are Easydt.: Zebo, der Dritte aus der Sternenmitte Arne Elsholtz 1989 The Tall Guydt.: Das lange Elend Arne Elsholtz 1990 Mister Frostdt.: Der teuflische Mr. Frost Frank Glaubrecht 1992 Deep Coverdt.: Jenseits der weißen Linie Arne Elsholtz 1993 Jurassic Park Arne Elsholtz 1995 Hideawaydt.: Hideaway – Das Versteckspiel Norbert Gescher 1996 Independence Day Arne Elsholtz 1997 The Lost World: Jurassic Parkdt.: Vergessene Welt – Jurassic Park Arne Elsholtz 1998 Holy Mandt.: Der Guru Arne Elsholtz 2000 Auggie Rosedt.: Unter falschem Namen Arne Elsholtz 2001 Cats & Dogsdt.: Cats & Dogs – Wie Hund und Katz Arne Elsholtz 2002 Igby Goes Downdt.: Igby Arne Elsholtz 2003 War Stories, Feernsehn Joachim Tennstedt 2004 The Life Aquatic with Steve Zissoudt.: Der Tiefseetaucher Martin Umbach 2006 Mini’s First Time Joachim Tennstedt 2006 Man of the Year Pierre Peters-Arnolds 2009-2010 Law & Order: Criminal Intent, Feernsehreegdt.: Criminal Intent – Verbrechen im Visier Arne Elsholtz 2010 Morning Glory Martin Umbach 2012 Tim and Eric’s Billion Dollar Movie Arne Elsholtz 2012 Zambezia, Stimmdt.: Zambezia – In jedem steckt ein kleiner Held Thomas Nero Wolff 2013 Le Week-End Pierre Peters-Arnolds 2014 The Grand Budapest Hotel dt.: Grand Budapest Hotel Martin Umbach 2015 Mortdecai dt.: Mortdecai – Der Teilzeitgauner Martin Umbach 2016 Independence Day: Resurgence dt.: Independence Day: Wiederkehr Martin Umbach 2017 Thor: Ragnarok dt.: Thor: Tag der Entscheidung Martin Umbach 2018 Isle of Dogs, Animatschoon, Stimmdt.: Ataris Reise Tom Vogt

 Utteken 
Jeff Goldblum weer bit hüüt för twölf Filmpriesen nomineert, dorünner eenmol ok för den Oscar in de Kategorie Beste Kortfilm för Little Surprises. Wunnen hett he twee Filmpriesen:
 1987: den Saturn-Pries in de Kategorie Best Hööftdorsteller för The Fly.
 1990: den Sitges-Award vun’t Katalaansch Internatschonal Filmfestival in de Kategorie Beste Dorsteller för Mister Frost.

 Borns 

 Weblenken 

Kategorie:Mann
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1952